Oamenii au ieşit în stradă, pentru a treia zi consecutiv, nemulţumiţi de ordonanţa de modificare a codurilor penal şi de procedură penală. Au fost ample proteste în Bucureşti şi în alte oraşe din ţară.

Foto: Bogdan Buda

Citiţi şi:

Cum s-au văzut protestele din principalele oraşe

FOTO VIDEO Diaspora a ieşit din nou în stradă

ACTUALIZARE 00.00. Protestul din Piaţa Victoriei din Bucureşti s-a încheiat. Au mai rămas câteva zeci de persoane. A fost un protest paşnic, nu au fost incidente. Oamenii spun că vor continua protestul zilele următoare.

Au participat oameni de toate vârstele, inclusiv copii şiu vârstnici.

Principalul mesaj nu a mai fost "Demisia", ci "Abrogarea". Oamenii au inteles că, odată publicate, ordonanţele de urgenţă îşi fac efectul, aşa că singura soluţie rămâne abrogarea lor.

ACTUALIZARE 23.00. În Piaţa Victoriei se mai află, la această oră, aproximativ 15.000 de manifestanţi care scandează "PSD, ciuma roşie", bat în tobe şi suflă în vuvuzele.

Grupuri mari continuă să părăsească Piaţa Victoriei, în care, la momentul culminant al manifestaţiei, s-au aflat aproximativ 80.000 de oameni.

ACTUALIZARE 21.30. Numărul protestatarilor creşte. Numărul oamenilor aflaţi în stradă a ajuns la 200.000. Piaţa Victoriei este blocată de 80.000 de protestatari.

VIDEO WhatsApp - Imagini de la Arad

Protest la Târgu Mureş

VIDEO WhatsApp - Imagini de la Drobeta

VIDEO WhatsApp - Imagini de la Piatra Neamţ

VIDEO WhatsApp - Imagini din Sighetu-Marmaţiei

ACTUALIZARE 21.15. Sunt 190.000 de oameni în stradă în toată ţara. 80.000 sunt în Bucureşti, la Guvern.

ACTUALIZARE 20.50. Sunt 160.000 de oameni în stradă în toată ţara. 60.000 sunt în Bucureşti, la Guvern.

VIDEO WhatsApp - Imagini de la Tulcea

VIDEO WhatsApp - Imagini de la Târgovişte

ACTUALIZARE 20.35. Sunt 130.000 de oameni în stradă în toată ţara.

În Piaţa Victoriei s-au adunat 45.000 de protestatari.

La Cluj -Napoca sunt în stradă 25.000 de oameni, la Timişoara 15.000, la Sibiu - 12.000, la Iași peste 10.000, la Braşov - 8.000, la Oradea 3.000, la Constanţa - 7.500.

VIDEO WhatsApp - Imagini de la Constanţa

VIDEO WhatsApp - Imagini de la Piteşti

VIDEO WhatsApp - Imagini de la Bistriţa

ACTUALIZARE 20.00. Toate căile de acces spre Piaţa Victoriei sunt blocate.

Sunt proteste ample şi în alte oraşe: Timişoara - 15.000 de oameni, Cluj -Napoca - 10.000, Sibiu - 12.000, Iaşi - 6.000, Braşov - 2.500, Bacău - 2.500, Oradea - 1.000, Alba Iulia - 2.200, Suceava - 2.000, Constanţa - 3.500, Galaţi - 1.200, Craiova - 1.000, Piteşti - 3.000, Deva - 1.000.

ACTUALIZARE 19.40. Sunt 30.000 de oameni în Piaţa Victoriei.

La Timişoara sunt 7000 de oameni, Bacău 2500, Suceava 1000, Cluj-Napoca 10.000, Craiova 1000, Piteşti 2.500, Baia - Mare 1000.

Imagini de la Timişoara

VIDEO WhatsApp - Imagini de la Cluj-Napoca

FOTO WhatsApp - protest la Sibiu

VIDEO WhatsApp - protest la Sibiu

FOTO WhatsApp - protest la Braşov

VIDEO WhatsApp - protest la Cluj-Napoca

VIDEO WhatsApp - protest la Iaşi

ACTUALIZARE 19.30. Sunt 15.000 de oameni în Piaţa Victoriei.

ACTUALIZARE 10.25. S-au înregistrat primele incidente în Piaţa Victoriei. Jandarmii au scos un agitator din mulţime. El a fost condus spre duba jandarmilor.

ACTUALIZARE 19.15. Sunt 10.000 de oameni în Piaţa Victoriei. Circulaţia pe Bulevardul Kiseleff şi pe Lascăr Catargiu a fost închisă.

Sunt mii de oameni şi în alte oraşe - la Oradea - 1000, la Timişoara - 7000.

Sunt proteste la Blaj, la Vaslui, la Alba-Iulia, Baia Mare, Râmnicu Vâlcea, Caracal, Hunedoara, Mediaş, Bacău, Târnăveni, Piteşti, Constanţa.

ACTUALIZARE 19.00. Sunt 6000 de oameni în Piaţa Vctoriei. Numărul creşte de la un moment la altul. Continuă să vină oameni dinspre Romană, Calea Victoriei, din zona gurilor de metrou. Circulaţia dinspre Arcul de Triumf şi de la Aviatorilor spre Piaţa Victoriei a fost închis, respectiv, restricţionat.

Măsurile de securitate rămân stricte.

ACTUALIZARE 18.40. Aproximativ 5.000 de oameni se află în acest moment în Piața Victoriei.

În Brașov s-au strâns circa 600 de persoane pentru a protesta. 1.500 de oameni s-au adunat și în Piața Operei din Timișoara. La Galați s-au strâns 400 de oameni în fața prefecturii pentru a cere abrogarea OUG. Și la Iași au ieșit în stradă aproximativ 600 de protestatari. La Oradea sunt circa 400 de oameni în Piața Unirii în acest moment.

ACTUALIZARE 18.30. Circa 2.000 de oameni s-au strâns deja în Piaţa Victoriei şi cer Executivului să retragă actul adoptat și publicat deja în Monitorul Oficial. De asemenea, s-au adunat oameni la Timișoara, Oradea și Iași.

Oamenii au început să se adune în Piața Victoriei joi, după ora 10, până la ora 16 protestând în fața Guvernului circa 200 de persoane.

De asemenea, în Piața Victoriei s-a început o amplă operațiune de deszăpezire pentru a fi evitate incidente ca cele de miercuri noaptea, când jandarmii au fost atacați cu bulgări de zăpadă.

Peste 300.000 de oameni au ieşit în stradă miercuri seară în Bucureşti şi în alte zeci de oraşe, pentru a protesta faţă de modificarea codurilor penale. A fost cel mai mare protest din ultimii 25 de ani din România. În Piaţa Victoriei au fost aproximativ 150.000 de oameni. În jurul orei 22.30 situaţia a degenerat după ce mai mulţi manifestanţi violenţi au început să arunce cu petarde, torţe, pietre şi gheaţă spre forţele de ordine. Jandarmii au intervenit cu gaze lacrimogene şi au cerut evacuarea zonei. Protestatarii paşnici au părăsit Piaţa unde jandarmii au continuat intervenţia în forţă contra grupului de agitatori.